b'\n_START_ARTICLE_\n2,5-dinitrotolueeni\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa 2,5-dinitrotolueeni on keltaisia tai oransseja kiteit\xc3\xa4. Yhdiste liukenee eritt\xc3\xa4in niukasti veteen ja paremmin hiilidisulfidiin ja useisiin orgaanisiin liuottimiin kuten etanoliin ja bentseeniin. 2,5-Dinitrtotolueeni \xc3\xa4rsytt\xc3\xa4\xc3\xa4 hengitysteit\xc3\xa4 ja ihoa. Yhdisteen nielemisest\xc3\xa4 voi aiheutua huonovointisuutta, kouristuksia, tajuttomuus ja methemoglobiinin muodostumisesta aiheutuva ihon sinertyminen. Aine voi olla karsinogeeninen.\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\n2,5-Dinitrotolueenia voidaan valmistaa nitraamalla tolueenia, o-nitrotolueenia tai m-nitrotolueeniaa. N\xc3\xa4iss\xc3\xa4 reaktioissa muodostuu my\xc3\xb6s muita dinitrotolueeni-isomeereja._NEWLINE_2,5-Dinitrotolueenia k\xc3\xa4ytet\xc3\xa4\xc3\xa4n r\xc3\xa4j\xc3\xa4hteiden ja v\xc3\xa4riaineiden valmistamiseen. Yhdiste voidaan pelkist\xc3\xa4\xc3\xa4 2,5-tolueenidiamiiniksi.'